**Halloween**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sorii octombrici sunt blânzi,

fețele lor blajine

ca a copiilor mânjiți

de dulceață,

îmbujorați de transpirația

ierbii matinale,

mijesc

prin perdeaua rară

a ramurilor despuiate

de evantaiul toamnei.

Sori leneși ca un divan

cu mintea suspendată

in precară bucurie,

nostalgici de mereu călători,

hoardele de cocori...

Sori care nu-și văd

ceasul curcubitaceic,

nerăbdarea arde in ei,

cu lumânarea aprinsă

într-un zâmbet dințat

și privire triunghiulară

ca două corturi indiene.

Galbeni de grași,

păruiți

de Pomona Samhain

cu gândul cădelnițării

spiritelor zombiene...

Păcăleală sau dulciuri?!

(sau o sticlă de vin!)

Cu ce v-am păcălit?

Trick-or-Treat!

-Alo! Halloween!